CELEX: 62017TN0737
Language: hu
Date: 2017-11-07 00:00:00
Title: T-737/17. sz. ügy: 2017. november 7-én benyújtott kereset – Wattiau kontra Parlement

29.1.2018   
            
            
               HU
            
            
               Az Európai Unió Hivatalos Lapja
            
            
               C 32/33
            
         2017. november 7-én benyújtott kereset – Wattiau kontra Parlement
   (T-737/17. sz. ügy)
   (2018/C 032/46)
   Az eljárás nyelve: francia
   
      Felek
   
   
      Felperes: Francis Wattiau (Bridel, Luxemburg) (képviselők: S. Orlandi és T. Martin ügyvédek)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               a következőképpen határozzon:
               
                           —
                        
                        
                           semmisítse meg a felperesre 843,01 eurót terhelő, a kifizető hivatal 244. sz. elszámolásában átvett határozatot;
                        
                     
                           —
                        
                        
                           amennyiben szükséges semmisítse meg a kinevezésre jogosult hatóság 2017. augusztus 2-i határozatát;
                        
                     
                           —
                        
                        
                           a Parlamentet kötelezze a költségek viselésére.
                        
                     
         
      Jogalapok és fontosabb érvek
   
   A keresete alátámasztására a felperes jogellenességi kifogást hoz fel az Európai Unió és az luxemburgi kórházszövetség közötti megállapodásban szereplő, a luxemburgi közös betegbiztosítási rendszer (RCAM) biztosítottjainak orvosi költségeit 15 %-al növelő rendelkezésével kapcsolatban. Ez a jogellenességi kifogás két jogalapon alapul.
   
               1.
            
            
               Az első, a nemzetiség alapján történő hátrányos megkülönböztetés tilalma elvének, továbbá a kiváltságokról és a mentességekről szóló jegyzőkönyv 12. és 14. cikkének megsértésén alapuló jogalap.
            
         
               2.
            
            
               A második, a 966/2012 rendelet 30. cikkében kimondott, hatékony és eredményes pénzgazdálkodás elvének, és az Európai Unió tisztviselőire vonatkozó betegségbiztosítási közös szabályzat 43. cikkének megsértésén alapuló jogalap.